ผู้สื่อข่าวรายงานว่า ตั้งแต่เวลา 08.00 น. วันที่ 1 ตุลาคม มีประชาชนมารอรับเสด็จเป็นจำนวนมาก เมื่อสมเด็จพระสังฆราชเสด็จถึงวัด ประชาชนต่างเปล่งเสียง "ขอจงทรงพระเจริญ" ดังไปทั่ววัด จากนั้น เวลา 10.30 น.สมเด็จพระสังฆราชเสด็จกลับพระตำหนักคอยท่าปราโมช และจะเสด็จฯ อีกครั้งเวลา 16.30 น.ทั้งนี้ ในเวลา 06.30 น.วันที่ 2 ตุลาคม สมเด็จพระสังฆราช จะเสด็จทรงบาตร ณ สนามวัดบวรนิเวศและประทานวโรกาสให้คณะบุคคลต่างๆ ฯ ถวายสักการะ ถวายพระพรเนื่องในโอกาสวันคล้ายวันประสูติ เวลา 16.30 น. เสด็จลงพระอุโบสถทรงรับถวายสักการะจากพระเถรานุเถระที่มาเจริญพระพุทธมนต์ถวาย ณ พระอุโบสถวัดบวรนิเวศ และเวลา 17.00 น.เสด็จยังห้องประชุมใหญ่ มมร.วัดบวรนิเวศ ประทานวโรกาสให้บุคคลต่างๆ ฯ ถวายสักการะ ถวายพระพรเนื่องในโอกาสคล้ายวันประสูติพระ/NNสะท้านจิตตวโร ผู้ช่วยเลขานุการสมเด็จพระสังฆราช เปิดเผยว่า ได้รับแจ้งว่า เวลา 10.00 น.ของวันที่ 2 ต.ค. พล.อ.สุรยุทธ์จุลานนท์ นายกรัฐมนตรี พร้อมด้วยปลัดกระทรวงกลาโหม จะถวายสักการะ ถวายพระพรสมเด็จพระญาณสังวรณ์สมเด็จพระสังฆราชสกลมหาสังฆปริณายก โดยอาจจะที่พระตำหนักสมเด็จพระสังฆราช หรือห้องประชุมใหญ่ มหาวิทยาลัยมกุฏราชวิทยาลัย (มมร.)
เมื่อสมเด็จพระสังฆราชเสด็จถึงวัดประชาชนต่างเปล่งเสียงว่าอะไร 
ขอจงทรงพระเจริญ